
PROLOGUS. 

Sire Clerk of Oxenford / oure host sayde 
3e ride as stille and coy / as dootfi a mayde 
Were newe spoused / syttynge at the bord 
This day ne herd I / of joure tonge a word 
5 I trowe ^e studye / a bouten som Sophyme 
But Salamon seith / J>at euery thyng hatfi tyme 
For goddis sake / as beth of betre cheere 
It is no tyme / for to studyen heere 
Telle vs som mery tale / be 30ure feye 

10 For what man / that is entred / in a pleye 
He nedes must / vn to the pley assent 
But preecheth nat / as freres don in lent 
To make vs / for oure olde synnes wepe 
Ke that thy tale / make vs nat to slepe 

15 Telle vs sum mery * thyng / of auentures 
Joure termes / joure coloures / and figures 
Kepe hem in stoor / til so be / pat^ 30 endite 

* fiury added aboye the line. ' )yt added above. 

CHAUCER. 

Heye stile / as whan pat men / to kynges wry te 
Spekitfi so pleyn / at this tyme / we jow preye 

20 That we moim vnderstonde / what that ^e seye 
^ This worthy Clerk / henygnely answered 
Host qt^d he / I am vnder ^oure jerde 
}e han of vs / as now / the gouemaunce 
And therfore wold I do 30W / oheisaunce 

25 As fer as resoik axeth / hardily 

I wold 30W telle a tale / which that I 
lemed at Padowe / of a worthy Clerk 
As proued he his wordes / and his werk 
he is now deed / and nayled in his cheste 

30 I preye to god / so ^eue his soule reste 
Fraunceys Petrak / the laoreat poete 
hyght this Clerk / whos Retoryk swete 
Enlumyned al Itaille / of Poetrye 
As lynyan dide / of Philosophye 

35 Or lawe / or other art particuler 

But deth that wol nat / suffren vs / dwellen heer 
' But as it were / a twynkelynge of an eye 
hem hothe hat£ slayne / and alle shuln we deye 
But forth to tellen / of this worthy nujn 

40 That taught me this tale / as I hegan 

I seye / that first / he with heye ' stile enditeth 
Or he the dety / of his tale wrytetfi 
A prohleme / in the whiche / descryueth he 
Pemond and of Saluces / the contree 

45 And spekith of Appenym / the hilles heye 
That hen the houndes / of westlumhardye 
And of Mount vesulus / in speciale 
Where as the Poo / out of a welle smalle 
Taketh his first spryngynge / and his sours * 

50 That Estward ay / encresith in his cours 

^ his corrected into htj^e. ' cours corrected into sours. 

To Emelie * ward / To fTeraro and venyse 
The which a long thyng were / to deuyse 
And trewely / as to my lugement 
Me thynketh it a thyng / impartinent 
55 Saue he wole conueyen / his matere 

But this is the tale / which fat je moufi heere 

^ Hie b<8tmt piologtt0 / ti xaofd falmla Cleriri it OkoS : 

There is right at the west side / of ytaille inter ctterA ad radlcem vesuU 

Dorni at the rote / of vesulus the colde t"T* sainciamm yycu k CMt^wu. 

Grau pianiciw ^ lusty plcyn / habiindaiint of vytaiUe 

Where many a Toufi & Tour / pon mayst byholde 
That founded were / in tyme of fadres olde 
And many a nother / delitable syght 
7 And Saluces / this noble contree hyght 

^ A Markys whylom / lord was of that londe 
As were his worthy elderes / him byfore 
And obeissant / ay redy to his honde 
Were alle hise lieges / bothe lesse and more 
Thus in delyt he lyueth / and hath doon jore , 

Byloued and dred / thurgh fauour of fortune 
14 Bothe of his lordes / & of his Comune 

^ There with he was / to speken of lynage 
The gentiUest I born / of lumbardye 
A fair p^^rsone and strong / and 3ong of age 
And ful of honour / and curteysye 
Discret I now / his contree for to gye 
Saue in sorwme thynges / he was to blame 
21 And Walter^ / was this jong lordes name 

^ Einele corrected into Emelie, 

* Originally Waulter, but the 'u ' Ib erased. 

% I blame him thus / that he considered nought 
In tyme comyng / what myght him betyde 
But on his lust present / was al his thought 
As for to hauke and hunte / on enery syde 
Wei ny / alle othere cures / leet he slide 
And eke he nolde / and that was worst of alle 
28 Wedde no wyf / for nought that myght byfalle 

% Only that poynt / his people bar so sore 
That flokmele on a day / to him they went 
And oon of hem / that wysest was of lore 
Or elles / that the lord best / wolde assent 
That he shulde telle him / what the peeple ment 
Or elles coude he shewe wel / swich mateer 
35 he to the Markys seyde / as 30 shuln heere 



toa Inqaid hamanitas optime 

% noble Markys / ^oure humanyte 
Assureth vs / and jeueth ys hardynesse 
As of te / as tyme is / of necessite 
That we to jow mow telle / oure heuynesse 
Accepteth lord / thanne of joure gentilnesse 
That if we / wit^ pytous hert / yd. to jow pleyne 
42 And lete 30ure Eeres / nat my voys desdeyne 



% Al haue I nat to done / in this matere 
More than a nother man / hath in this place 
}et for as meche / as je / my lord so deere 
han alwey shewed me / fauour and grace 
I dar the betre / aske of jow a space 
Of audience / to shewen oure request 
49 And 36 my lord / to don right as 30W list 



% For certes lord / so wel vs lyketh 30W 

And alle 30ure werke / and euere han don / that we 

Ne conde nat / oure self / deuysen how 
We mygfeten lynen / in more felicite 
Saue o thyng lord / if it 30wre wylle bo 
That for to be / a wedded man / 30W list 
56 Than were joure peeple / in souerayne hertis rest 

% Boweth joure nekke / vnder that blisseful 30k 
Of Souereyntee / nought of seruyse 
Which that men clepen / spousaile or wedlak 
And thynketh lord / a mong 301110 thoughtes wyse 
how that oure dayes / passe in sondry gyso 
For though we slope or wake / or rome or ryde 
63 Ay fleeth the tyme / it wyl noman a byde 

% And though 30ure grene 30uthe / floure as 3et 
In crepet^ age alwey / as stille as ston 
And deth manaceth enere age / and smyt 
In ech estate / for there eskapeth noon. 
And also certeyn / as we knowen echofi 
That we shuln deye / and vncerteyne we alle 
70 Ben of that day / whan det^ shal on vs falle 

« 

% Accepteth thanne of vs / the trewe entent 
That nenere ^et / refuseden 30ure heeste 
And we wyln lord / if that 30 wyln assent 
Chese 30W a wyf / in short tyme at the leste 
Borfi of the gentillest / and of the meste 
Of al this lond / so that it ought seme 
77 honour to god and 30W / as we can deme 

% Delyuere vs out / of al this besi drede 
And take a wyf / for heye goddis sake 
For if it so byfel / as god for bede 
That thuigh 3oure deth / 3oure lynage shuld slake 



) OHAUCEB. 

And that a straunge successour / shuld take 
Joure heritage / woo were vs on lyue 
84 Wherfore we preye 30W / hastily to wyue 

^ here meke preyere / and here pytous chere 
Made the Markys hert / hane pytee 
}e wyln quod he / myn owen peeple deere 
To that I neuere erst thought / streyne me 
I me reioysed / of my liberte 
That selde tyme / is founde in manage 
91 Ther I was free / I must ben in seruage 

^ But nathelees / I see joure trewe entent 
And troste vp on ^oure wyt / and haue don ay 
Wherfore of my free wyl / I wol assent 
To wedde me / as sone as euere I may 
But there as je han / profred me to day 
To chese me a wyf / I 30W relesse 
98 That choys / and prey jow / of that profre cese 

^ For god it wot / that children often been 
Vnlyke / here worthy elders / hem byfore 
Bounte cometh al of god / nat of the streen 
Of which / they ben I gendred / and I bore 
I troste in goddis bounte / and therfore 
My mariage / and myn estat and reste 
105 I hym bytake / he may do as him leste 

T lat me a lone / in chesyng of my wyf 
That charge vp on my bak / I wol endure 
But I 30W preye and charge / vp on ^oure lyf 
That what wyf that I take / je me assure 
To worshipe hire / whyle that hire lyf may dure 
In word and werk / bothe heere and eucTywhere 
112 As she an Emperoures doughter / were 

% And forthennore / this shuln je swere / that je 
A geyn my choys / shuln neuere grucche ne stryiie 
For syn I shal for go / my libertee 
At joupe request / as euere mot I thryue 
There as myn hert is setto / there wol I wyuo 
And but je wyln assent / in swich manere 
119 I pjeye jow / speketH nomore / of this matere 

% With hertly wyl / they sworfi and assenten 
To al this thyng / there seide no wyght nay 
Bysekyng him of grace / or fat they wenten 
That he wolde graunte hem / a certeyn day 
Of his spousaiUe / as sone as eu^re he may 
For jet alwey / the people sumwhat dredde ' 
126 lest that the Markys / no wyf wold wedde 

^ he grounted hem a day / swich as hiw list 
On which he wolde / be wedded sekerly 
And seide / he dide al this / at here request 
And they with humble entent / ful buxumly 
Knelyng vp oon here knees / ful reuerently 
him thanken alio / and thus they han an ende 
133 Of here entent / and hom a geyn they wende 

% And heere vp on / he vn to hise officers 
Comaundei^ / for the feest to purueye 
And to his pryue knightis / and Squyers 
Swich charge jaf / as him list on hem leye 
And they / to his comaundement / obeye 
And ech of hem dooth / al his diligence 
140 To don vn to the feest / reuerence • i»riunii»ttw 

If Inc'ipit p/z-s Secunda Nought fer / fix) thilke paleys / honurable 

Where as the Markys / shop his mariage t miii imut prooui u i»uLuii,&« 

^ drede in MS. corrected into dndde.' * 



f 



o OHAUCEB. 

There stod a Thrope / of syglit delitable 
In which / that poore folk / of that village 
hadden here beestes / and here herbergage 
And of here labour / token here sustenaunce 
147 After that the erthe / jaf heni habundaunce 

% A monges theise poore folk / there dwelt a man 
Which that was holden / poorest of hem alle 
But heye god / somtyme sende can 
his grace / in to a litel Oxes stalle 
lanycola / men of that Throp him calle 
A doughter had he / fair I now to sight 
154 And Grysildes / this jonge mayden hight 

% But for to speke / of vertuous beaute 

Than was she oon / of the fayrest vnder Sonne 
fful poorely / 1 fostred vp / was she 
No lykerous lust / was in hire hert I ronne 
Wei oftere of the welle / than of the Tonne - 
She dranke / and for she wolde vertu plese 
161 She knew wel labour / but noon Idel eese 

% But though this Mayde / tendre were of age 
Jet in the breest / of hire virgynytee 
There was enclosed / ripe and sad corage 
And in gret reuerence / and charitee 
hire olde poore fader / fostred she 
A fewe shepe / spynnyng on the feld / she kepte 
168 She wolde nought / ben Idel / til she slepte 

% And whan she homward cam / she wolde biynge 
Wortes / or other Erbes / tymes ofte 
The which she shredde / and seth for here lyuynge 
And mad hire bed f ul hard / and no thyng sofbe 



THE clerk's tale. 

And ay she kepte / hire fadres lyf on lofte 
with euery obeisaunce / and diligence 
175 That child may don / to fadres reuerence 

% vp on Grisilde / this poore creature 
fful often sithes / this Markys sette his eye 
As he on huntyng rod / perauenture 
And whan it fel / that he myght hire a spye 
he nought / with wantoun lokyng / of folye 
his eyen cast on hire / but in sad wyse 
182 vp on hir chere / he wold him oft avyse 

% Commendynge in his hert / hire wommanhede 
And eke hire vertue / passyng any wyght 
Of so 3onge age / as wel in cheer as dede 
tfor though the peeple / haue no gret insyght 

In vertue / he considered ful right 
hire bounte / and disposed that he wolde 
189 wedde hire oonly / if euere he wedde shulde 

^ The day of weddynge cam / but no wyght can 
Telle what womman / that it shulde be 
ffor which meruayle / wondreth many a man 
And seyden / whan they weren / in preuyte 
wyl nat oure lord / jet leuen his vanyte 
wyl he nat wedde / alias alias the whyle 
196 why wyl he thus / hym self / and vs begyle 

% But nathelees this Markys / hath don make 
Of gemmes / sette in gold / and in Asure 
Broches and rynges / for Grisildes sake 
And of hire clothynge / toke he the mesure 
Of a mayden / lyke / vn to hire stature 

And eke of othere / omamentis alle 
203 That vn to swicfi a weddynge / shulde falle 

^ The tyme of vndeme / of the Same day 
Approchetfi / that this weddynge / shulde be 
And al the paleys / put was in a ray 
Bothe halle and chaumbres / eche in his degree 
houses of ofi&ce / stuffed with plentee 
There maist fou se / of deynteuous vetaille 
210; ^ That may be founde / as fer as lasteth ytaille 

% This ryal Markys / richely arayed 
lordes and ladyes / in his companye 
The which / vn to the feest / were I preyed 
And of his retenue / the bachelerye 
With many a Soun / of sondry melodye 
vn to the village / of the which I tolde 
217 In this array / the right weye they holde 



^ Grisilde of this / god wot ful Innocent 
That for hire shapen was / al this array 
To fecchen water / at a welle is went 
And Cometh hom / as sone as euere she may 
For wel she had herd sey / that thilke day 
The Markys shuld wedde / and if she myght 
224 She wolde fayn han sen / som of that sight 



% She thought I wyl with othere Maydenes stonde 
That ben myne felawes / in oure dore and se 
The Markysesse / and therfore wol I fonde 
To do at hom / as sone as it may be 
The labour / which that longeth vn to me 
And thanne I may / at leyser hire byholde 
231 K she this weye / vn to the Castel holde 



^ Vt expediti* curia aUis ad videnduui 
domini sui bponsam cum puellis comi. 



tibus prepararet. 

% And as she wolde / ouer the threswold gon 
The Markys cam / and gan hire for to calle 
And she sette doiin / hire watir pot a noon 
Beside the threswold / in an oxes stalle 
And doiin vp on hire knees / she gan to falle 
And with sad countenaunco / knelith stille 
238 Til she had herd / what was the lordis wyllo 

% This thoughtful Markys / spak vn to this mayde 
fful soberly / and seide in this manere 
Where is joure fader / Grisildis he seyde 
And she with reuerence / in humble cheere 
Answered lord / he is al redy heere 
And In she goth / with outen lengere lette 
245 And to the Markys / she hire fader fette 



qvum 1 WalteriM oogitabuiidus 



inredeiis eamqitr compellans iiowiiie. 



% he by the hond / than toke this poore man 
And seide thus / whan he him had a syde 
lanycula / I neyther may ne can 
lengere the plesaunce / of myn hert hyde 
If that thow vouchesaf / what so betyde 
Thy doughter wol I take / er that I wende 
262 As for my wyf / vn to hire lyues ende 

T Thow louest me / that wot I wel certeyn 
And art my feithful leige man / I bore 
And al that lyketh me / I dar wel seyn 
It lyketh the / and specially therfore 
Telle me that poynt / that I haue seid byfore 
If that thow wylt / vn to that purpos drawe 
259 To take me / as for thyn sone in lawe 



^ This sodeyn caas / the man a stoyned so 
That red he wex a baist / and al quakynge 



^ quam in MS. 

he stod / vnethe seide he wordes moo 
But oonly thus / lord quod he my wyllynge 
Is as ;e wole / ne a jeyns joure likynge 
I wyl no thyng / myn owen lord so deere 
266 Eyght as 30W lyst / gouemeth this matere 



% Jet wol I / quod this Markys softly 

That in thy chaumbre / I and thow and she 
haue a colacione / and wost thow why 
ffor I wol aske / if it hire wyl be 
To be my wyf / and reule hire after me 
And al this shal be don / in thy presence 
273 I wol nat speke / out of thyn audyence 



t I 



% And in the Chaumbre / while they were a boute 
here tretee / which as je shuln after heere 
The peeple cam / in to the hous with oute 
And wondred hem / in how honest manere 
Ententifly / she kept hire fader dere 
But vtterly / Grisildis wondir myght 
280 flfor neuere erst / ne saw she / swich a sight 



% No wonder is / though that she were a stoned 
To se so gret a gest / come in to that place 
She neuere was / to swich gestes woned 
fifor which she loked / with ful pale face 
But shortly / forth / this matere for to chace 
Theise arfi the wordes / that the Markys seyde 
287 To this benygne / verray feithful Mayde 



Et inaolito tanti hospitis aduentu 
•tnpidam inuenit : 



^ Grisilde he seide / je shuln wel vnderstonde 
It lyketfi to joure fader / and to me 
That I jow wedde / and eke it may so stonde 
As I suppose / je wol that it so be 



% Et patri tuo placet inquid & mihi 
vt vzor mea sis / & credo idipntm 
Mbi plaoeat wt babeo ex te que- 
rere & c ' : 

But this demaunde / aske I first quod he 
That syn it shal be don / in hasty wyse 
294 Wol 36 assent / or ellis jow a vyse 



% I seye this / be je redy with good hert 
To al my lust / and that I freely may 
As me best thynket^ / do 30W laughe or smert 
^sot%\)fne And neu^re je to * grucche it / nyght ne day 
And eke whan I sey 3a / je sey nat nay 
Neither be word / ne frounyng countenaunce 
301 Swere this / and heere I swere oure alliaunce 



Y SiiM Tlla tnmiU ant Terbi 



inpagBftdoiM: 



w 

% Wondrynge vp on this thyng / quakyng for drede 
She seyde / lord / vn digne and vn worthy 
Am I / to thilke honour / that 30 me bede 
But as 3e wol 30ure self / right so wol I 
And heere I swere / that neuere wyllyngly 
In werk ne thought / I nyl 30W disobeye 
308 fifor to be deed / though me were loth to deye 



KU «go vnqiMin Miaia ne dnai hciua 
■et •cUm oogitabo quod contra animain 
tnnai tit/ nee ta aliqnid liiclM & ti 
me morl Inneris qaod moleito feram. 



^ This is I now / Grisilde myn (\uod he 
And forth he gooth / with a ful sobre cheer 
Out at the dore / and after that cam she 
And to the peeple he seide / in this manere 
This is my wyf quod he / that stondeth heere 
Honoureth hire / and loueth hire I preye 
315 Who so me loueth / there is nomore to seye 



^ And for that no thyng / of hire olde gere 
She shulde trynge / in to his hous / he bad 
That wommen shulde / dispoylen hire right there 
Of which theise ladyes / weren no thyng glad 
To handle hire clothes / where Inne she was clad 

1 to inserted above the line. 



De hinc ne qold rellquianiM 



fortune reterb nooam infl»- 



rat / in domiMi nadari earn 



Inaiit: 

But nathelees / this mayden bright of hewe 
322 ffro foot to hede / they clothed han al newe 

% hire heres they kerned / that leyn vntressed 
fful rudely / and with here fyngeris smale 
A corone on hire hede / they han I dressed 
And sette hire ful / of Ouches gret & smale 
Of hire array / what shulde I make a tale 
vnethe the peeple hire knew / for hire faimesse 
329 Whan she transmeeuyd was / in swich richesse 

% This Markys / hath hire spoused / wit^ a rynge 
Brought for the same cause / and thanne hire sette 
vp on an hors / Snow whyte / & wel aumblynge 
And to his Paleys / er he lengere lette 
Witfi ioyeful peeple / that hire lad and mette 
Conveyed hire / and thus the day they spende 
336 In reuel / tyl the Sonne gan descende 






^ And shortly fortfi / this mater for to chace 
I seye / that to this newe / Markysesse 
God hath swich fauour sent hire / of his grace 
That it ne semed nought / by lyknesse 
That she was bom and fed / in rudenesse 
As in a Cote / or in an Oxes stalle 
343 But norisshed / in an Emperoures halle 



% To euery wyght / she wexen is so deere 
And worshipful / that folk there she was bore 
And from hire birthe / knewen hire jere by jere 
vnethe trowed they / but durst han swore 
That to lanicle / of which I spak byfore 
She doughter were / for as by coniecture 
350 hem thought she was / a nother creature 



Atqiw apud onrnes tnpra ftdem cant 
«st / Tix qaod h^ii ipda qui illiiis 
originem noii«rftiit perauaderi posset la- 
nicale natam eue taxitus vite tantiM 
montm decor ea verborwin grauitas atqtM- 
duloedo qoibu* ommiiim animos iiexu sibi 
magni amoris astrinxerat : 

^ ifor thou^ that euere / vertuouB was she 
She was encresed / in swich excellence 
Of thowes goode / I sett in hey bounte 
And so discreet / and fair of eloquence 
So benygne / and so digne of reuerence 
And coude so / the peeples herte* embrace 
357 That ech hire loueth / that loked in hire face 

^ Nat oonly of Saluces / in the toun 

Publisshed was / the bounte of hire name 
But eke beside / in many a Eegiofi 
If on seith wel / a nother seith the same 
So spredeth / of hire heye bounte / the fame 
That men & wommen / as wel ^onge as olde 
364 Gon to Saluces / vp on hire to byholde 



371 



% Thus Walter lowely / nay but really 
Wedded / with fortunat honestete 
In goddis pees / lyueth ful esily 
At hom / and grace I now outward had he 
And for he saw / that vnder lowe degree 
Was often vertue hid / the peeple him helde 
A prudent man / and that is sen ful sclde 



Sir WalteriM humili quidem set iiuifnii 
ao procpero matrimonio honetUtitfi summm 



dei in pace & c' 



QuodqiK eximiam virtutem tanta nub inopia 
latitantMitain pcrspicadtfr deprendinet vul- 



fco^ prudantiatiiDiw habebatar 



^ Nat oonly this Grisildis / thurgh hire wytte 
Coude al the feet / of wyfly humblenesse 
But eke whan that the cass / requered ytte 
The comune profyt / coude she redresse 
There nas discord / rancour ne heuynesse 
In al that lond / that she ne coude appese 
378 And wysely brynge hem alle / in reste and ease 



NeqfK vero lolen aponaa maliebria tonliini 
ac domettica wt Tbi rea poaoaret pab- 



licm eciam aaUbat offlda ; 



^ Though that hire husbonde / absent were or noon 
If gentil men / or othere of the contree 
' honeatalU in MS. 2 rtdgm in MS. 



viro abaenta litaa patrie nobiUom diacor- 
diaa dirlmema atq«« componana tain 

Weren wrothe / she wolde brynge hem at oon 

So wyse / and ripe wordes / had she 

And luggement^ / of so grete equyte 

That she from heuene / sent was / as men wende 

Peeple to saue / and euery wrong to amende 






Incy)it pars tercia 



r': 

^ Nought longe tyme after / that this Grisilde 
Was wedded / she a doughter hath I bore 
Al had hire leuere / han born a knaue childe 
Glad was this Markys / and his folk therfore 
ffor though a mayden child / come al byfore 
She may vn to a knane child / atteyne 
392 Be lyklihede / syn she nys nat bareyne 

% There fel / as it byfalleth tymes moo 

Whan that this child / hath souked but a throwe 
This Markys in his hert / longeth so 
To tempte his wyf / hire sadnesse for to knowe 
That he ne myght / out of his hert throwe 
This merueillous desir / his wyf to assaye 
399 Nathelees god wot / he thought hire for to affraye 

% he had assayed hire / I now byfore 

And fond hire euere good / what nedeth it 
hire for to tempte / and alwey more and more 
But as for me I seye / that euyl it sitte 
Though aumme men preyse it / for a sotil wyt 
To assaye a wyf / whan that it is no nede 
406 A^id putten hire / in angwyssh and in drede 

^ flfor which this Markys / wrought in this manere 
he cam a nyght a lone / there as she lay 
With steme face / and witfi ful trouble cheere 

' Written by mistake ceperit, 
' apertam corrected to expertam. 



gnmihoM UMpoDsia tanta<^it< nuturitate 
& iadicdi eqalUte vt omnes ad salutem 

publicam demiaram celo feminam pre- 

dicarent: 



Secunda pars 

Cepit 1 ut fit iuUrdam Walterum cum 
iam ablactata easet inAiutala ini« 
rabilis quedam quaxn laudabilis cu- 
piditas Bati« expertain' care fldetn 
eonittgis ex}ieriendi alcitw & iUrum 
atqit« iUrum retemptandi :— 

And seide thus / Grisilde quod he / that day 
That I 30W toke / out of joure poore array 
And putte 30W in estat / of heigh noblesse 
413 3e han it nat forgeten / as I gesse 

% I seye Grisilde / this present dignitee 
In which that I haue put 30W / as I trowe 
Maketh 30W nat / forgeteful for to be 
That I 30W toke / in poore estat / ful lowe 
For any wele / 30 mot joure seluen knowe 
Take hede / of enery word / that I jow seye 
420 There nys no wyght / that herith it but we tweye 

% 3e wot joure self wel / how that je cam heere 
In to this hous / it is nat longe a goo 
And though to me / that je be leef and deere 
Vn to my gentiles / je be no thyng soo 
They seyn to hem / it is gret shame and woo 
For to be suggettes / and ben in seruage 
427 To the / that bom art / of a smal lynage 

« 

^ And namely / sithe thy doughter was I bore 
Theise wordes han they spoken / doutelees 
But I desire / as I haue don byfore 
To lyue my lif with hem / in reste and pees 
I may nat in this caas / be rechelees 
I mot don with thy doughter / for the beste 
434 Nat as I wolde / but as myne gentiles liste 

% And 3et god wot / this is ful loth to mo 

But nathelees / with outen 3ouro wetynge 

I wyl nat don / but this wol I quod he 

That 30 to me assenten / as in this thynge 

Shewe now 30ure pacience / in 3oure werkynge 

8 

That 36 me hig&t / and swor in ^oure village 
441 That day that maked was / ouro mariage 

^ Whan she had herd al this / she nought a meeued 

Neither in word / chere ne countenaunce Nee verbo mota nee vnita 

For as it semed / she was nought a greued 
She seide lord / al lith in ^oure plesaunce 
My child and I / with hertly obeysaunce 
Ben joures alle / and ^e moun saue or spille 
448 Joure owen thyng / werketh after 30ure wylle 

^ There may no thyng / so god my soule saue 
lykyng to 30W / that may displese me 
Ne I desire / no thyng for to haue 
Ne drede for to lese / saue oonly 30 
This wyl is in myn hert / and ay shal be 
No lengthe of tyme / or deth / may this deface 
I 455 Ne chaunge my corage / to a nother place 

^ Glad was this Markys / of hire answerynge 
But 3et he feyned / as he were nat so 
Al drery was his chere / and his lokynge 
Whan that he shulde / out of the chaumbre goo 
Sone after this / a furlonge weye or twoo 
he preuyly hat£ told / al his entente 
462 Vn to a man / and to his wyf him sente 












. I 

^ A maner of a Sergeaunt / was this pryue man 
The which he feithful / often founden had 
In thyng^ greete / and eke swich folk wel can 
Don execucioft / on thynges badde 
The lord knew wel / that he him loued and dradde 
And whan this sergeaunt / knew his lordes wylle 
469 In to the chaumbre / he stalked him fid stille 



THE CLERK 8 TALE. 

^ Madame he seide / je mot for jeue it me 

Though I do thyng / to which I am constreyned 
Je ben so wys / that right wel knowen je 
That lordes hestes / moim nat ben feyned 
They moun wel ben boweilled / or compleyned 
But men must nedes / to here lust obeye 
476 And so wol I / there nys nomore to seye 

^ This child am I / comaimded for to take 
And spak nomore / but out the child he hent 
Dispetously / and gan a cher make 
As though he wolde / han slayn it / or he went 
Grisildis mot al suffre /. and al consent 
And as a lomb / she sitteth meke and stille 
483 And leet this cruel Sergeauwt / don his wille 

% Suspecious was the diffame / of this man 
Suspect his fece / suspect his word also 
Suspect the tyme / in which he this bygan 
Alias hire doughter / that she loued so 
She wende he wolde / han slayn it right thoo 
But natheless / she neither wep ne Syked 
490 Conformynge hire / to that the Markys lyked 



SotpeeU viri fluna / Sotpecta fades 
8aapectahora/Siup«eta erat orado : 



% But at the laste / to speken she bygan 
And mekely she / to the Sergeaunt preyede 
So as he was / a worthy gentil man 
That she must kysse hire child / er that it deyede 
And in hire arm / this litel child she leyde 
With ful sad face / and gan the child to blisse 
497 And lulled it / and after gan it kysse 



^ And thus she seide / in hire benygne vols 
Fare wel my child / I shal the neoere se 

But sitbe I haue the maxked / with the crois 
Of thilke fader / I blissed mot thow be 
That for vs deyed / vp on a cros of tree 
Thy soide litel child / I him betake 
504 For this nyght / shalt fou dyen for my sake 

% I trowe that to a Norice / in this caas 
It had ben hard / this reuthe for to se 
Wei myght a moder thanne / han cried alias 
But nathelees / so sad and stedefast was she 
That she endured / al aduersitee 
And to the Sergeauwt / mekely she seyde 
511 haue heere a geyn / joure Htel 3ong mayde 

% Goth now quod she / and doth my * lordes heste 
But o thyng wold I preye 30W / of joure grace 
That but my lord / forbad jow at the leste 
' LI Berieth this litel body / in sum place 

That beestes ne no briddes / it to race 
But he no word / wolde to the purpos seye 
518 But toke the child / and went vp on his weye 

This Sergeauwt cam / vn to his lord a geyn 
And of Grisildis wordes / and of hire chere 
j[ he told him poynt for poynt / in short and pleyn 

And him presenteth / with his doughter dere 
Sumwhat this lord / hath reuthe in his manere 
But nathelees / his purpos held he stille 
525 As lordes don / whan they wyln han here wille 

^ And bad this Sergeauwt / that he preuyly 
Shulde this child ful sof te / wynde and wrappe 
With alle the circumstaunce^ / tenderly 

1 my my MS. 

And carie it in a cofifre / or in a lappe 
But vp on peyne / his hede of for to swappe 
That noman shulde knowo / of this entent 
Ne whens he cam / no whider that he went 

T But at Boloigne / to his Suster deere 
That thilko tyme / of Pauyk was Contesse 
he shuld it take / and shewe hire this matere 
Bysekyng hire / to don hire besynesse 
This child to fostren / in al gentilnesse 
And whos child that it was / he bad hire hyde 
539 From euery wyght / for ought that may betide 

^ The Sergeaunt goth / and hath fulfilled this thyng 
But to the Markys / now retoume we 
For now goth he / ful fast ymaginyng 
If by his wyues chere / he myght se 
Or by hire word / a p<3rceyue that she 
Were chaunged / but he neuere coude hire fynde 
546 But euere in oon / I lyke / sad and kynde 



IT As glad as humble / as bysy in seruyce 
And eke in loue / as she was wont to be 
Was she to him / in euery maner wyse 
Ke of hire doughter / nought a word spak she 
Koon accident / for noon aduersite 
Was seen in hire / ne neu^re hire doughter name 
553 Ke nempned she / in eniest ne in game 



par ftlacritan at^ve sedulitM ftolitnm 



obaeqolum idem amor nulla flli« 



mendo : 



Tranaineraiit hoc in 



Hutu annl. 4. dam eooe 

^ In this estate / there passed ben foure jere 
Er she vriih childe was / but as god wolde 
A knaue child she bar / be tliis wautere 
fful gracious / and fair for to beholde 



^ Tercia pe/rs desinit / 
Et Incipit \)arn. 4*^ 

And whan that folk / it to his fader tolde 
Nat oonly he / but al his contree merye 
560 Was for this child / and god they thanke & herye 

% Whan it was two jer olde / and fro the breste 

Departid of his norice / vp on a day 

This Markys canght 3et / a nother lyste 

To tempte his wyf / jet oftere if he may 

O nedlees / was she tempted in assay 
^ NofA But wedded men / ne knowe no mesure 
567 Whan that they fynde / a pacient creature 

% Wyf quod this Markys / te han herd or this Et oiim ait aadisu popuium meam 

My peeple Sekerly / beren OUre manage egre noitrum ferre connubinm Ac* 

And namely / sithen my sone / I borfi is 
Kow is it werse / than euere in al oure age 
The murmur sleetli myn herte / & myn corage 
For to myn Eres / cometh the voys so smerte 
574 That it wol ny / destroyed hath myn herte 

^ Now sey they thus / whan wauter is a goon 
Than shal the blode / of lanicle succede 
And be oure lord / for other han we noon 
Swich wordes seyn my peeple / it is no drede 
Wei ought I / of swich murmur / take hede 
For certeynly / I drede / swich sentence 
581 Though they noujt pleyne & speke / in myn audience 

% I woldo lyue in pees / if that I myght 
Wherfore / I am disposed / vtterly 
As I his Suster / serued be nyght 
Right so thynke I / to serue him preuyly 
This wame I jow / for je nat sodeynly 
Out of 90ure selue / for no woo shulde outraye 
588 Beth pacient / and ther of I jow preye 

% I haue quod she / seid thus / and euere shal 
^ wol no thyng / ne nyl no th}Tig certeyn 
liut as 30W list / nought greueth me at al 
Though that my dcughter / & my sone be slayn 
At ^onre comaundement / that is to sayn^ 
I haue nought had no part / of children tweyne 
595 But first sykenesse / and after woo and peyne 

T 3e be my lord / doth with joure owyn thynge 
Right as 30W list / asketh no reed of me 
For as I left at home / al my clothynge 
Whan I first cam to 30W / right so quod she 
Lefte I my wylle / and my liberto 
And toke ^oure clothynge / wherfore I jow preye 
602 Doth joure plesaunce / I wol joure lust obeye 

If And certes if I had had / prescience fju? wndam uw piacere 

3oure wyl to knowe / or je joure lust me tolde qnod mortar voim* morur 

I wold it don / with outen negligence 
But now I wot joure lust / and what je wolde 
Al ^oure plesaunce / ferme and stable I holde 
For wyst I / that my deth / myght do 30W eese 
609 Right gladly wold I deye / jow to please 

% Deth may nat make / no comparisone 
Vn to joure loue / and whan this Markys say 
The constaunce of his wyf / he cast a doune 
hise eyen two / and wondreth that she may 
In pacience suffre / al this array 
And forth he goth / with drery countenaunce 
616 But to his herte / it was right gret plesaunce 

% This vgly Sergeauwt / in the same wyse 
Tliat he hire daughter caught / right so he 

1 $layn in MS. 

Or werso / if men can werse denyse 
hatb hent Mr sone / that f ol was of beante 
And euere in oone / so pacient was she 
That she no cherd made / of heuynesse 
623 But kyst hire sone / and after gan him blisse 

% Saue this she preyed him / if that he myght 
hire lytel Sone / he wolde in erthe graue 
hise tendre lymes / delicat to sight 
ffro foules and fro bestes / for to saue 
But she noon answere / of him myght haue 
He went his wey / as hiw no thyng ne rought 
630 But to Boloigne / he it tenderly brought 

% This Markys wondreth / euere lengere the more 
Vp on hire pacience / and if that he 
!Ne had sothly / knowen ther byfore 
That parfytly / liire children loued she 
he wolde han wende / that of som sotiltee 
And of malice / or for cruel corage 
637 That she had suffred this / wil£ sad visage 

% But wel ho knew / that next hiw self certeyn 
She loued hire children best / in euery wyse 
But now of wommen / wold I asken fayn 
K theise assayes / myght nat suffise 
What coudo a sturdy husbonde / more deuyse 
To preue hire 'Nvyf hode / and hire stedfastnesse 
644 And he contynujmge / euere in sturdynesse 

% But there be folk of swich condiciofi 

That whan they han / a certeyn purpos take 

They conne nat stynt / of here entencio& 

But right as they were bounden / vn to a stake 

They wyl nat / of that first purpos slake 
Rigfit so this Markys / fullich hath purposed 
651 To tempte his wyf / as he was first disposed 

^ he waytelfi / if by word / or countenaunce 
That she to him / was chaunged of corage 
But neuere coude he fynde / variaunce 
She was ay oon / in hert and in visage 
And ay the ferthere / that she was in age 
The more trewe / if that it were possible 
668 She was to him / in loue / and more penyble 

• 

^ For which it semed thus / that of hem two 
There nas but oo wyl / for as Walter lest 
The same lust / was hire pleasauhce also 
And god by thanked / as fel for the best 
She shewed wel / for no worldly vnrest 
A wyf as of hire self / no thjmg ne shulde 
665 Wyln in effect / but as hire husbonde wolde 

% The sclaunder of Wautere / ofte and wyde sprad 
That of cruel herte / he wykkedly 
For he / a pore womman / wedded had 
hath mordred / bothe hise children preuyly 
Swich murmur / was a mong he7?i comounly 
No wonder is / for to the peeples Ere 
672 There cam no word / but that they mordred were 

% For which / there as his peeple ther bjrfore 
had loued him wel / the sclaunder of his defame 
Mad hem / that they him hated therfore 
To ben a mortherere / is an hateful name 
But nathelees / for emest or for game 
he of his cruel purpos / nold he stynt 
679 To tempte his wyf / was sette al his entent 

% Whan that his dougfeter / twelue jer was of age 
he to the courte of Eomo / in subtyl wyse 
Enformed of his wyl / sent his message 
Comaundyng hem / swicfe bulles to deuyse 
As to his cruel purpos / may suffise 
how that the Pope / as for his peeples reest 
686 Bad him to wedde / a nother if hi7n list 

% I sey he bad / they shulde coiintrefete 
The Popes bulles / makyng mencioii 
That he hath leue / his first wyf to lete 
As by the Popes / dispensaciofi 
To stynte rancour / and discencioft 
Be twix his peeple & him / thus seide the bulle 
693 The which they han / publisshed at the fulle 

^ The * rude peeple / as ^ it no wondir is 
Wende ful wele / that it had ben right so 
But whanne theise tidynggis / comen to Grisildis 
I deme / that hire herte / was ful woo 
But she e lyke sad / for euere moo 
Disposid was / this humble creature 
700 The aduersite of fortune / al to endure 

% A bidyng euere his lust / and his plesaunce 
To whom that she was ^euen / hert and al 
As to hire verray worldly / suffisaunce 
But shortly / if I this story / tellen shal 
This Markys / wiyten hath in special 
A lettre / in which he sheweth / his entent 
707 And secretly / he to Boloigne / it sent 

* Te in MS., corrected in later hand. 
^ atia MS., corrected in later hand. 

«1 To the Erl of Pauyk / which that hadde tho 
Wedded his Suster / preyed he specially 
To bryngen horn a geyn / hise children two 
In honurable estat / al openly 
But 00 thyng he him preyed / vtterly 
That he to no wyght / though men wolde enquere 
714 Shulde nat telle / whos children that they were 

% But seyn that the mayden / shulde wedded be 
Vn to the Markys / of Saluce a noon 
And as this Erl was preyed / so dide he 
For at the day sette / he on his wey is gon 
And forth he rod / ful fast a noon 
Toward Saluce / this Mayde for to gyde 
721 hire jonge brother / ridyng hire besyde 

^ Arrayed was / toward hire mariage 
This fressh May / ful of gemmes clere 
Hire brother which / that Seueno 3er was of age 
Arayed eke ful fressh / in his manere 
And thus in gret noblesse / and with glad chere 
Toward Saluces / shapyng here loumey 
728 Fro day to day / they rj^den in here wey 



% Explicit quarU pars 



% A mong al this / after his wykked vsage 
This Markys / jet his wyf to tempte more 
To tlie outrest preue / of hire corage 
ifully / to haue / experience and lore 
If that she were / as stedefast as byfore 
lie on a day / in open audience 
735 flul boistously / hath seid hire / this sentence 



% lucipit pars quinta ; 



^ Certes Grisilde / I had I now plesaunce 
To haue 30W to my wyf / for joure goodnesse 

Ab for joure troutlie / and for joure obeysaunce 
Nougfit for joure lynage / ne for joure richesse 
But now knowe I / in verray sotfifastnesse 
That in gret lordship / if I me "wel auyse 
742 There is gret sendtute / in sondiy wyse 

% I may not do / as euery plowman may 
My peeple constreynetfi me / to take 
A nother wyf / and crien day be day 
And eke the Pope / rancour / for to slake ' 
Consentetfi it / that dar I vndertake 
And trewely / thus meche / I wyl 30W sey 
749 My newe wyf / is comyng by the wey 

% Be strong of hert / and voide a noon hire place 
And thilke dower / that ^e broughten me 
Take it a geyn / I graunt it of my grace 
Eetumeth to joure fadres hous / quod he 
Noman may alwey / haue prosperite 
With euen hert / I rede 30W to endure 
756 The stroke of fortune / or of auenture 

% And she a geyn answered / in pacience 
My lord quod she / I wot and wyst alwey 
how that bytwene / joure magnificence 
And my pouerte / no wyght ne can ne may 
Maken comparison / it is no nay 
I ne held me neuere 4igne / in no manere 
763 To be joure wyf / ne joure chaumbrere 

If And in this hous / there je me lady made 
The heye god take I / for my wytnesse 
And also wysly / he my soule glade 
I neuere held me lady / ne maistresse 

But humble s^ruaunt / to joure worthynesse 
And euere shal / while fat my lyf may dure 
770 A bouen eucry / worldly creature 

^ That je so longe / of joure benignite 
han holden me / in honour and nobley 
Where as I was / nought worthy for to be 
That thanke I god / and 30W / to whom I prey 
flfor jelde it 30W / there is nomore to sey 
Vn to my fader / gladly wol I wende 
777 And with him dwelle / vn to my lyues ende 

% There I was fostered / of a chQd ful smal ' * 
Til I be dede / my lyf there wol I lede 
A wydewe clene / in body hert and al 
And sithe I 3af to 30W / my maydenhede 
And am joure trewe wyf / it is no drede 
God shilde / swich a lordes wyf / to take 
784 A nother man / to husbonde or to make 

% And of joure newe wyf / god of his grace 
So graunte 30W welthe / and prosperite 
ffor I wol gladly / jelden hire my place 
In which that I was / blisful wont to be 
For sithe it liketh 30W / my lord quod she 
That whilom weren / al myn hertis rest 
791 That I shal gon / I wyl go whan 30W list 

% But there as fe me profre / swich doware 
As I first brought / it is wel in my mynde 
It were my wreched clothes / no thyng faire 
The which to me / were hard now for to fynde 
O goode god / how gentyl and how kynde 

}e semed by joure speche / and ^oure vysage 
798 The day / that maked was / oure manage 

% But sotfe is seid / algate I fynde it trewe 
For in effect / it preued is on me 
loue is nought old / as whan that it is newe 
But certes lord / for noon aduersitee 
To deye in tlus cas / it shal nat be 
That euere in word or werk / I shal repent 
805 That I ;ow ^af myn hert / in hole entent 

% My lord ;e wot / that in my fadres place 
5e dide me stripe / out of my poore wede 
And richely mo clad / of joure grace 
To 30W brought I nat ellis / out of drede 
But filthe and nakednesse / and maydenliede 
And heere a geyn / my clothyng I restore 
812 And eke my weddyng ryng / for eueremore 

% Tlie remenawnt of 3oure loweles / redy be 
With inne ^oure chaumbre / I dar it safly seyn 
Naked out of my fadres hous / qwod she 
I cam / and naked mot I tume a geyn 
Al ^oure plesaunce / wold I folwe feyn 
But 3et I hope / it bo nat ^oure entent 

819 Tliat I smokies / out of ^oure paleys went 

% }e coude nat do / so dishonest a thyng 

That thilke wombe / in which 3oure cliildren ley 
Shuldo byforii the people / in my walkyng 
Be seyn al bare / wherfore I 30W prey 
late me nat lyke a wormo / go by the woy 
Rumembro 30W / myn owen lord so dere 

820 I was 3oure vryf / though I vnworthy were 

% Wherfore in guerdone / of ray maydenhede 
Which that I brought / and nought a geyn I here 
As vouchesaf / to 3eue mo to my mede 
But swich a amok / as I was wont to were 
That I there with may wrye / the worabe of hire * 
That was joure wyf / and here I take my leue 
833 Of jow myn owen lord / leste I jow greue 

^ The smok quod he / that fou hast on thy bak 
lat it be stille / and here it forth with the 
But wel vnethes / thilke word he spak 
But went his wey / for reuthe and for pite 
Byforn the folk / hire seluen stripeth she 
And in hire smok / with foot and hede al bare 
840 Toward hire fadres hous / forth* is she fare 

% The folk hire folwen / wepyng in here wey 
And fortune ay / they cursen / as they gon 
But she fro wepyng / kepeth hire eyen drey 
Ife in this tyme / word ne spak she noon 
hire fader / that this tidyng / herd a noon 
Cursed the day / and tyme / that nature 
8-47 Shop him to ben / a lyues creature 

^ For out of doute / this olde poore man 
Was (mere in suspect / of hire mariage 
For euere he demed / sithe that it bygan 
That whan the lord / fufilled had his corage 
hym wolde thynke / it were a disperage 
To his estate / so lowe for to light 
854 And voyden hire / as sone as euere he myght 

' Corrected from heere by the original scribe. 
' Inserted above the line by the original scribe. 

• 

% A geyns his dougfeter / hastily goth he 
For he by noyse of folk / knew hire comyng 
And with hire olde cote / as it myght be 
he couered hire / ful sorwefully wepjrng 
But oon hire body / myght he it nat bring 
For rude was the cloth / and she more of age 
861 Be dayes feele / than at hire manage 

% Thus with hire fader / for a certeyn space 
Dwelletii this flour / of wyfly pacience 
That neither by hire wordes / ne hire face 
Byforn the folk / ne eke in here absence 
Ne sliewed she / that hire was don offence 
Ne of hire lieye estate / no remembraunce 
868 Ne had she / as by hire countenaunce 

^ No wonder is / for in hire gret estate 
hire goost was euere / in pleyn humylite 
No tendre mouth / nofi hert delicate 
No pompe / no semblaunt of ryalte 
But ful of pacient benygnyto 
Discrete / and prydles / ay hon</rable 
876 And to hire husbond / ay meke and stable 

^ Men speken of lob / and most for his humblesse 
As clerkiB whan he/?i list / konne wel endite 
Namely of men / but as in sothfastnesse 
Though Clerkis preyse wommen / but a lite 
There can noman / in humblesse him a quyte 
Nota bene As women kounc / ne konne be half so trewe 
882 As wommen ben / but it be falle of newe 

% Fro Boloigne / is this Erl of Pauyk come 

Of which the fame / vp sprong / to more and lease 

And in the peeples Eres / alle and some 
Was couth eke / that a newe markysesse 
he witb him hrought / in swich pompe & richesse: 
That neuero was there seyn / with mannes eye 
889 So nohle aray / in al West Imnbardye 

^ The Markys / which that shope / & knew al this 
Er that this Erl was come / sent his message 
For thilke sely / poore Grisildis 
And she with humble hert / and glad visage 
Nat with no swollen thought / in hire corage 
Cam at his heste / and oon hir knees hire sette 
896 And reuerently / and wysly she him grette 

^ Grisilde quod he / my wyl is outerly 
This mayden / that shal wedded be to me 
Eesceyued be to morwe / as ryally 
As yt possible is / in myn hous to be 
And eke that euery wyght / in his degree 
haue his estate / in syttyng and in seruyse 
903 And hey plesaimce / as I can best deuyse 

^ I haue no womman / sufficient certeyn 
The chaumbres to araye / in ordinaunce 
After my lust / and therfore wold I feyn 
That thyn were / al swich maner gouemaunce 
Thow knowest eke / of olde al my plesaunce 
Though thyn a ray be badde / and euel be seye 
910 Do thow thyn deuer / at the leste weye 

^ Nat oonly lord / that I am glad quod she 

To do joure lust / but I desire also 

}ow for to seme / and pleese in my degree 

With outen feyntyng / and shal eue7*e moo 

6 

Ne nenere for no "wele / ne no woo 
Ne shal the goost / with Inne myn hert stynt 
917 To loue jow best / witH al myn trewe entent 

^ And witfe that word / she gan the hous to dight 
And tables for to sette / and beddes make 
And peyned hire / to don al that she myght 
Preying the chaumbreres / for goddis sake 
To hasten hem / and faste swepo and shake 
And she the most / seruysable of alle 
924 hatfi euery chaumbre arayed / and his halle 

^ A bouten the vndeme / gan this Erl a light 
That with hi77i brought / theise noble children twey 
ffor which the peeple / ran to se the sight 
Of here aray / so richely be sey 
And tha/me at arst / a mohges hem they sey 
That Walter was no fool / though that him list 
931 To chaunge his wyf / for it was for his best 

^ ffor she is feyrere / as they demen alle 
Than is Grisilde / and more tendre of age 
And fairere fru}ii / bytwen hem shuld falle 
And more plesaunt / for hire heigh lynage 
hire brother eke / so fayr was of vysage 
That hem to seen / the peeple hath caught plesaunce 
938 Commendyng now / the Markys gouemaunce 

^ stormy peeple / vn sad / and euere vntrewe ^ ^"<^'o»" 

Ay vndiscret / and chaungyng as a fane 
Delityng euere / in rumbul that is newe 
ffor lyke the Mone / ay waxeth he and wane 
Ay ful of clappyng / dere I now a lane 
3oure dome is fals / ^oure constaunce euele preueth 
945 A ful gret fool is He / that oon 30W leueth 

^ Thus seiden sadde folk / in that Citee 
Whan that the peeple / gased vp and doun 
ffor they were glad / right for the nouelte 
To han a newe lady / of here toufi 
No more of this / make I now mencioil 
But to Grisilde a geyn / 1 wol me dresse 
952 And telle hire constaunce / and hire besynessc 

f ffiil besy was Grisilde / in euery thyng 
That to the fest / was pertynent 
Right nought was she a bayst / of hire clothyng 
Though it were rude / and somdele eke to rent 
But with glad chere / to the jate is she went 
With othere folk / to grete the Markysesse 
959 And after that / doth forth hire besynesse 

^ With so glad chere / hise gestes she resceyued 
And so konyngly / euerich in his degree 
That no defaute / noman pcrcoyued 
But ay they wondren / what she be 
That in so poore aray / was for to se 
And coude swich honowr / and reuerence 
966 And worthily they preisen / hire prudence 

f In all this mene while / she ne stynt 
This Mayde / and eke hire brother / to comende 
With al hire herte / in ful benigne entent 
So wel / that noman coude / hire pris amende 
But at the last / whan that theise lordes wende 
To setten hem doun to mete / he gan to calle 
973 Grisilde / as she was besy / in the haUe 



^ Grisilde quod he / as it were in his pley 

how lyketh the my wyf / and hire beaute 

Eigbt wel quod she / my lord / for in good fey 
A fairere saw I nouere noon / than she 
I preye to god / 3eue hire prosperite 
And so hope I / that he \^1 to jow send 
980 Plesannce I now / vn to joure lyues end 



^ O thyng byseke I jow / and wame also 
That je ne pryke / with no turmentynge 
This tendre Mayde / as je han don moo 
flfor she is fostred / in hire norisshynge 
More tenderly /and to my supposynge 
She coude nat / aduersite endure 
987 As coude a poore / fostred creature 



Vnum bona fide precor ac moneo 
ne hanc Ulis acnleis agltea qvibiw 

alteram agitasti taoHque ft ianior ft 
delicatins nntrita est / pati qtuin- 



tom ego vt reor non valeret :— 



f And whan this Walter / saugh hire pacience 
hire glad chere / and no malice at al 
And he so oft / had don to hire offence 
And she ay sad / and constaunt as a wal 
Contennyng enere j hire Innocence ouer al 
This sturdy Markys / gan his hert dresse 
994 To re we vp oon hire wyfly / stedfastnesse 



1001 



^ This is I now / Grisilde myn qt^od he 
Be now nomore a gast / ne euele apayd 
I haue thy feith / and thyn benygnytee 
As wel as euere womman / was assayed 
In gret a stat / and poorely arrayed 
Now knowe I deere wyf / thy stedfastnesse 
And hire in armes toke / and gan hire kysse 



^ And she for wonder / toke of it no kepe 
She herde nat / what thyng he to hire seyde 
She ferd as she had stirt / out of a slepe 
Tyl she / out of hire Masednesse / a breyde 

Grisilde quod he / by god that for vs deyde 
Thow art my wyf / noon other I haue 
1008 Ne neuere had / as god my sonle sane 

f This is thy donghter / which Jwu hast supposed 
To be my wyf / that other feitfifully 
Shal be myn Eyr / as I haue ay disposed 
Thow bar him / in thy body trewely 
At Boloigne / haue I kept heyn preuyly 
Take hem a geyn / for now maist f on nat sey 
1015 That thow hast lorn / noone of fine children twey 

^ And folk that other wyse / han seyd on me 
I wame hem wele / that I haue don this dede 
ffor no malice / ne for no cruelte 
But for to assaye / in the / thy wommanhede 
And nat to slen myne children / god forbede 
But for to kepen hem / preuyly and stille 
1022 Til I thy purpos knew / and al thy wylle 

^ Whan she this herd / on swoujne doun she falleth 
For pytcus ioye / and aftir hire swownyng 
She / bothe hire jonge children / vn to hire calleth 
And in hire armes / pytously wepyng 
Embracede hem / and tenderly kyssing 
fful lyke a Moder / with her salte teres 
1029 She bathed bothe here visage / and here heres 

^ which a pytous thyng / it was to se 
hire swownyng / and hire humble voys to heere 
Graunt mercy lord / god thanke it jow quod she 
That ^e han saued me / myne children dere 
Now rekke I neuere / to be ded right heere 
Sithe I stonde / in 3oure loue / and in 30ure grace 
1036 No force of deth / ne whan my spirit pace 

^ O tendre o dere / o ^onge children myne 
Joure wooful Moder / wend stedfastly 
That cruel houndes / or som foule venyme 
had eten 30W / but god of his mercy 
And 3oure benigne fader / tenderly 
hath don 30W kepe / and in that same stounde 
1043 Al sodeynly / she fel a doun to grounde 

^ And in hire swough / so sadly holdeth she 
hire children two / whan she gan hem embrace 
That with gret sleight / and gret difficulte 
The children / from hire arm / they gonne race 
O many a teere / many a pytous pace 
Doun ran of hem / that stoden hire beside 
1050 Vnethe a boute hire / myght they a byde 

^ Walter hire gladeth / and hire sorwe slaketh 
Sche ryseth vp / a basshed / from hire traunce 
And euery wyght / hire ioye / and feste maketh 
Til she hath caught / a geyn / hire countenaunce 
Walter hire doth / so feithful plesaunce 
That it was deynte / for to se the chere 
1057 Bytwen hem two / syn they ben met in fere 

^ Theise Isidyes / whan that they / here tyme sey 
han taken hire / and in to chaumbre gon 
And stripen hire / out of hire rude aray 
And in a cloth of gold / that bright shon 
Witfi a Corone / of many a riche stofi 
Vp on hire hede / they in to halle hire brought 
1064 And there she was honoured / as hire ought 

^ Thus hath this pytous day / a blisful ende 
ffor euery man & womman doth his myght 

This day / in myrthe and reuel / to spende 
Til on the walkene / shon the sterres light 
fFor more solempne / in eiie/y marines sight 
This feste was / and grettere of costage 
Than was the reuel / of hire manage 



39 



T fFiil many a 3ere / in heigh prosperitee 
lyuen theise two / in concord and in reest 
And richely his doughter / maryed he 
Vn to a lord / oon of the worthiest 
Of al Itayle / and thanne in pees and rest 
his wyues fader / in his court he kepeth 
1078 Til that the soule / out of his hody crepeth 

^ his sone succedith / in his heritage 
In re^te and pees / after his faderes day 
And fortunat was eke / in niariago 
Al put he nat his wyf / in gret assay 
This world is nat so strong / it is no nay 
As it hath ben / in olde tymes 3ore 
1085 And herkeneth / what this Auctor / seith therfore 



^ This stone is seid / nat for that wyues shulde 
fFolwe Grisilde / as in humilitee 
ffor it were importable / though they wold 
But for that euerj wyght / in his degree 
Shulde be constaimt / in aduersitee 
As was Grisilde / therfore Petrak wryteth 
1092 This storie / which with heye stile / he endyteth 



Hmic HiBtoriam ■tUo nunc alto retexere 
viBum fUit non tami ideo vt matronas 

nottri temporis ad Imitandam 

huins vxori§ padendam que mi*l inimita- 



^ ffor sithe a womman / was so pacient 
Vn to a mortal man / wel more we * ought 
Eesceyuen al in gree / that god vs sent 

I Added above the line by the original scribe. 



bills vldetiir quam r% legentea ad Imi- 
tandam saltern femine eonstandam exdUrentwr 
vt quod hec viro buo prestltlt / hoc prcstare 



I turn in MS. 

fFor gret skyl is / he preeue that he wrought 
But he ne tempteth noman / that he bought 
As seith Seynt Jame / if 3e his pistel rede 
he preeueth folk al day / it is no drede 



deo nofltro aadeaat qal lioet i vt lacobof 
ait AiKMloltts / IntempUtor sit malorum 
& ipw neminem temptot / protMl Utmen & 
Mpe noB mollis ac graoibiM flafreUis 



% And suiireth vs / as for oure exercise 
With sharpe skorges / and aduersitee 
iFul oft to be bete / in sondry wyse 
Nat for to knowe / oure wyl for certis he 
Er we were borfl / knew al oure freeletee 
And for oure best / is al his gouemaunce 
1106 lat vs thanne lyue / in vertuous sufiraunce 



exerceri sinit non vt animnm 

noatnrai sciat quem iciait anUqicam crea- 

remur i. c' : 



^ But 00 word lordynggis / herkeneth or I go 
It were ful hard / to fynde now a dayes 
In al a Toun / Grisildis thre or twoo 
flfor if pat thay were put / to swich assay es 
The gold of hem / hath now so bad a layes 
With bras / that though the coyne / be fair at eye 
1113 It wolde rather breste a two / than plye 

% flfor which here / for the wyues loue of Bathe 
Whos lyf / and al hire secte / God mayntene 
In heigh maistrie / and elles were it skathe 
I wol with lusty hert / &essh and grene 
Seyn 30W a song / to glade 30W I wene 
And late vs stynt / of emestful matere 
1120 Herkeneth my song / that seith in this manere 

GEisilde is ded / and eke hire pacience 
And bothe at ones / I beried in Itaylle 
fFor which I crie / in open audience 
No wedded man / so hardy be / to assaylle 
his wyues pacience / in trost to fynde 
1126 Grisildis / for in certeyn he shal fayle 



1 audeat quiUbet in MS. 

Auctor ^ noble wyues / ful of heigfe prudence 
lat noon humilite / ^oure tonges nayle 
Ne late no Clerk / hauo cause or diligence 
To wrjrte of 30W / a storio of swich meruaille 
As of Grisilde / pacient and kynde 

1132 lest Chechiuache / 30W swelwe / in hire entraill** 

^ fFolwetfe Ekko / that holdetfe noon silence 
But euere answereth / at the counter taille 
Beth nat be daffed / for ^oure Innocence 
But sharply taketh on 30W / the gouemaille 
Emprenteth wel / this lesson / in 30ure mynde 
1138 ffor comune profyt / sitho it may a vaille 

^ 3© Archewyues / stondeth ay at defence 
Syn 30 ben stronge / as is a gret Caiuaille 
Ne suffreth nat / that men 30W do offence 
And sklendre wyues / feble as in bataille 
Beth egre / as a Tygre is be 3onde in Inde 
1144 Ay clappeth as a Mille / I 30W counsaille 

^ Ne dredo hem nat / doth hem no reuerence 
For though thyn husbonde / armed be in maille 
The arwea of thyn crabbed / eloquence 
Shal perse his brest / and eke his auentaiUe 
In ielousyo / I rede eke thow hi77i bynde 
1150 And fou shalt make hi/zi couche / as doth a quaille 



-a 

^ If thow be fair / there folk ben in presence 

Shewe thow thy vysage / and thyn apparaille 

If thow bo foule / be free of thyn dispence 

To gete the frendes / ay do thyn trauaille 

Be ay of chore as light / as lef on lynde 

1156 And late liiw care / wepe / wrynge /and waille 

% This worthy Clerk / whan ended was his tale 
Oure host seyde / and swor by goddes bones 
Me were leUere / than a Barel of ale 
My wyf at horn / had herd this legend ones 
This is a gentil tale / for the nones 
As to my purpos / wyst ^e my wylle 
1163 But thyng that wol nat be / lat it be stille 



II Sic desinit fabula Clenci /& incipit prologus of the Marchauwt. 

